OpenLLM-France/wikimedia huggingface dataset:
# Madison (Virgínia)

Madison és una població dels Estats Units a l'estat de Virgínia. Segons el cens del 2000 tenia 210 habitants.

## Demografia

Segons el cens del 2000, Madison tenia 210 habitants, 109 habitatges, i 57 famílies. La densitat de població era de 368,6 habitants per km².
Dels 109 habitatges en un 22,9% hi vivien nens de menys de 18 anys, en un 36,7% hi vivien parelles casades, en un 11,9% dones solteres, i en un 47,7% no eren unitats familiars. En el 44% dels habitatges hi vivien persones soles el 21,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,93 i el nombre mitjà de persones que vivien en cada família era de 2,65.
Per edats la població es repartia de la següent manera: un 18,6% tenia menys de 18 anys, un 7,1% entre 18 i 24, un 25,2% entre 25 i 44, un 22,4% de 45 a 60 i un 26,7% 65 anys o més.
L'edat mediana era de 45 anys. Per cada 100 dones de 18 o més anys hi havia 76,3 homes.
La renda mediana per habitatge era de 32.188 $ i la renda mediana per família de 43.750 $. Els homes tenien una renda mediana de 34.500 $ mentre que les dones 18.958 $. La renda per capita de la població era de 21.445 $. Entorn del 4,5% de les famílies i el 8,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Madison». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Madison». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Marta Oliver i Marín

Marta Oliver i Marín (Badalona, 8 de desembre de 2002) és una jugadora de bàsquet catalana de la lliga femenina 2.
Juga en la posició d'aler i escorta. Es va formar a les categories inferiors de la secció del Snatt's Femení Sant Adrià des de l'etapa escolar fins a la júnior. Amb l'equip adrianenc ha guanyat els campionats de Catalunya mini (2014), infantil (2015-2016) i cadet (2018), i d'Espanya infantil (2016) i cadet (2018).
A finals de 2020 va ser fitxada pel Club Joventut Badalona i incorporada al femení A.

## Referències

* 1 2 «Estadístiques jugador - Marta Oliver Marín». Federació Catalana de Basquetbol. [Consulta: 20 març 2021].
* 1 2 3 «La badalonina Marta Oliver, nuevo fichaje del Joventut Badalona» (en castellà). Liga Femenina 2 - Federación Española de Baloncesto, 14-11-2020. [Consulta: 20 març 2021].
* ↑ «Marta Oliver». Club Joventut Badalona. [Consulta: 20 març 2021].
* ↑ «Marta Oliver». verdinegres.cat. [Consulta: 21 març 2021].
# Marta Oliveres

Marta Oliveres (Barcelona, 1960) és una gestora cultural catalana, especialitzada en arts escèniques. Va iniciar-se en el món de les arts escèniques durant la dècada dels anys vuitanta del segle xx, treballant com a road manager dels Comediants. Potseriorment també ho faria per La Fura dels Baus. Posteriorment també s'ha dedicat a la producció i gestió de companyies, entre les quals s'inclouen la Fura dels Baus, Comediants o Carles Santos. Ha col·laborat amb la Universitat de Girona, d'Alcalà i a la de Castella-la-Manxa, i ha treballat com a cap de l'àrea de creació de l'Institut Ramon Llull.

## Referències

* ↑ «Tinc un pla secret - Entrevista Marta Oliveres», 05-01-2012. [Consulta: 20 desembre 2020].
* ↑ Publicado por MOV-S el | emfebrero 15, 2012 a las | ás 6:00pm; blog, Ver. «Entrevista a Marta Oliveres» (en castellà). [Consulta: 20 desembre 2020].
* ↑ Posted by MOV-S on February 15, 2012 at 6:00am; Blog, View. «Entrevista a Marta Oliveres» (en anglès). [Consulta: 20 desembre 2020].
# Marc Fulvi Bambalió

Marc Fulvi Bambalió (en llatí Marcus Fulvius Bambalio) era un cavaller romà sense possessions, sogre de Marc Antoni el triumvir, que va rebre el sobrenom Bambalió pels seus dubtes al parlar.
Va ser el pare de Fúlvia, la tercera muller de Marc Antoni. Se'l confon sovint amb un altre sogre de Marc Antoni, Quint Fadi, pare de Fàdia, la primera muller del triumvir.

## Referències

* ↑ M. Bambalio a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 460
# Marià Garcia i Mas

Marià Garcia i Mas (València, 1858 - 1912) fou un pintor i escultor valencià.
El 1880 va realitzar una estàtua de l'escultor Vergara que li va donar accés a marxar pensionat a Roma, gràcies a una beca de la diputació de València. Un cop a Itàlia, va realitzar obres com l'estàtua de Joan de Joanes (actualment al Museu de Belles Arts de València).
A nivell pictòric destaquen algunes obres com L'enterrament de Crist, tot i que es va especialitzar en la realització d'aiguaforts. També va conrear la ceràmica.

## Referències

* ↑ «Marià Garcia i Mas». Gran Enciclopèdia Catalana. Barcelona: Grup Enciclopèdia Catalana.
# Maronsa

Maronsa (en grec antic Μάρωνσα) era una petita ciutat de Mesopotàmia, la darrera a la que va arribar Julià l'Apòstata amb el seu exèrcit, just abans del combat en el qual va morir. És probablement la mateixa que Ammià Marcel·lí anomena Maranga, però la situació exacta es desconeix.

## Referències

* ↑ Zòsim. Història Nova III, 28
* ↑ Smith, William (ed.). «Maronsa». Dictionary of Greek and Roman Geography (1854). [Consulta: 21 abril 2021].
# Legió II Flavia Virtutis

La Legió II Flavia virtutis («Flàvia valenta») va ser una legió romana comitatensis, creada per l'emperador Constanci II (337-361), juntament amb la I Flavia Pacis i la III Flavia Salutis.
Segons Ammià Marcel·lí l'any 360 la II Flavia Virtutis estava aquarterada a Bezabde amb la II Armeniaca i la II Parthica, quan el rei de Pèrsia Sapor II va assetjar i conquerir la ciutat, matant a tots els seus habitants.
Segons la Notitia Dignitatum, al començament del segle v, la legió comitatensis secundani (molt probablement aquesta II Flavia Virtutis) estava sota el comandament del comes d'Àfrica.

## Referències

* ↑ Ammià Marcel·lí. Res Gestae, XX, 7, 1
* ↑ Lendering, Jona. «Legio II Flavia Virtutis». Livius.org. [Consulta: 19 octubre 2022].
* ↑ Notitia Dignitatum. «In partibus Occidentis», VII
# Matthew Kiprotich Birir

Matthew Kiprotich Birir, més conegut com a Matthew Birir, (Eldama Ravine, 2 de juliol, 1972) és un ex atleta kenyià de 3000 m obstacles.
Fou campió olímpic als Jocs Olímpics de Barcelona 1992 on vencé el favorit Patrick Sang. Al Campionat del Món d'atletisme de 1993, Birir fou derrotat per l'italià Alessandro Lambruschini restant a la quarta posició, lloc que repetí als Jocs Olímpics de 1996.

## Enllaços externs

* (anglès) IAAF, perfil de Matthew Kiprotich Birir
# Botant de la Sedella

El Botant de la Sedella és un indret del terme municipal d'Abella de la Conca, al Pallars Jussà. Es tracta d'un salt d'aigua, sempre que les precipitacions d'aigua ho permeten, però la major part de l'any roman sec.
Es tracta del pas que ha obert al llarg dels segles el Canal del Ximo en un dels plegaments verticalitzats que formen la Serra de Carrànima, en el seu costat meridional. Es troba a la Sadella de Ca l'Arte, a l'extrem oriental de la qual hi ha les restes de Ca l'Arte, poc abans que el canal esmentat s'aboqui en el barranc de Fonguera.
Cal destacar que més a migdia d'aquest botant, n'hi ha un altre: el de la Roca de Fonguera. Més a ponent hi ha també l'anomenat lo Botant.

## Etimologia

El topònim deriva d'un dels significats del verb botar: tirar-se des d'una altura per caure de peus a un lloc més baix. Es tracta, doncs, d'un topònim romànic modern de caràcter descriptiu. La segona part del topònim reflecteix el lloc on es troba, la Sedella.

## Referències

* ↑ «Diccionari català-valencià-balear». Arxivat de l'original el 2004-08-26. [Consulta: 13 octubre 2011].
# Maronea

Maronea (grec antic: Μαρώνεια, Marṓneia) era una ciutat rica i poderosa dels cícons de Tràcia, a la costa de la mar Egea, prop del llac Ismar, segons diu Heròdot. La llegenda la fa fundada per Maró, fill de Dionís i company del sàtir Silè, segons Eurípides.
Segons els Iambes al Rei Nicomedes, Maronea era una colònia de Quios fundada el quart any de la cinquanta-novena Olimpíada, el 540 aC, i Plini el Vell diu que el seu nom antic era Ortagurea. La ciutat venerava especialment Dionís, i el vi de la zona era molt apreciat ja en temps d'Homer, que l'esmenta a la Odissea.
Filip V de Macedònia va conquerir Maronea l'any 200 aC i quan els romans li van ordenar evacuar Tràcia, Filip va deportar i matar molts habitants de la ciutat en revenja, segons Titus Livi i Polibi. Els romans van donar la ciutat a Àtal I de Pèrgam, però al cap de poc temps van revocar la donació i la van proclamar ciutat lliure. Per Constantí VII Porfirogènit Maronea era una ciutat de Macedònia.
Més endavant es va dir Marogna i, segons el geògraf Hièrocles, va ser la seu d'un arquebisbe.

## Referències

* ↑ Smith, William (ed.). «Maroneia». Dictionary of Greek and Roman Geography (1854). [Consulta: 13 juliol 2021].
# Licini d'Angers

Sant Licini d'Angers (Licinius) conegut també a França com a Lésin, fou un bisbe franc, considerat sant, nascut vers 540 en una família noble cristiana de França, educat a la cort del seu cosí Clotari I.
El rei Clotari II el va designar comte d'Anjou i fou pressionat per la família i la cort per casar-se però va decidir abraçar la vida religiosa i fou ordenat vers 580. A la mort del bisbe Alduí (Audouin) d'Angers, la població es va recordar de Licini que havia tingut un bon govern, i finalment fou consagrat el 592 i va tenir un episcopat notable i generós seguint l'exemple de Jesucrist. Als darrers any de la seva vida va estar malalt fins a morir el 13 de febrer del 609.

## Referències

* Biografia Arxivat 2011-06-06 a Wayback Machine.
# Onon

El Onon gol o Riu Onon (mongol: Онон гол = riu Onon; rus: Онон) és un riu de Mongòlia i Rússia.
Té una llargada de 818 km i una conca de 94,010 km².
Neix a la banda oriental de les muntanyes Khentei i corre durant 298 km per Mongòlia i després a Rússia. Conflueix amb el riu Ingoda i forma el riu Shilka. L'alt Onon és el suposat lloc de naixement de Genguis Kan.
El curs Onon-Shilka-Amur produeix un dels rius més llargs del món (818 km + 560 km + 2.874 km)
# Serrat de la Gessera (el Pont de Suert)

El Serrat de la Gessera («La Txessera» en català ribagorçà) és un serrat de l'Alta Ribagorça que fa de termenal entre els antics termes del Pont de Suert i de Llesp, tots dos integrats des del 1970 en el municipi actual del Pont de Suert. És a prop i al nord-est del Pont de Suert, i té el seu cim a 1.076,3 m. alt. Passa per aquest serrat el camí del Pont de Suert a Gotarta. Està delimitat a ponent pel barranc de l'Oratori, i a llevant l'Obaga de Piquer.
# Blanche et Marie

Blanche et Marie és una pel·lícula francesa de Jacques Renard estrenada el 1985.

## Sinopsi

En un petit poble del nord de França l'any 1941, Blanche té tres fills i es preocupa pel seu marit Víctor, que sovint surt de nit perquè forma part de la resistència junt amb el seu amic Germinal. Quan ho descobreix, Blanche decideix amagar resistents a la seva casa, mentre que la filla de Germinal, Marie, antiga simpatitzant de Philippe Pétain, decideix col·laborar.

## Repartiment

* Miou-Miou: Blanche
* Sandrine Bonnaire: Marie
* Gérard Klein: Victor
* Patrick Chesnais: Germinal
* María Casares: Louise
* Véronique Barrault: La florista
* Clémentine Célarié: Fernande
* Aurélia Fayemendie: L'infant de Fernande

## Notes i referències

* ↑ «BLANCHE ET MARIE» (vidéo). FilmoTV..
* ↑ https://www.reseau-canope.fr/cnrd/node/7358
# Billio

Billio (en bretó Bilioù) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 342 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 441 | 457 | 441 | 437 | 366 | 351 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | François Binoist | |
# Parc Nacional Malá Fatra

El Parc Nacional Malá Fatra - (eslovac) Národný park Malá Fatra - és un dels nou parcs nacionals d'Eslovàquia. Es troba al nord-oest del país, al massís dels Malá Fatra. Administrativament, forma part de la part sud de la regió de Žilina (districtes de Žilina, Martin i Dolný Kubín).
El parc conté una gran àrea boscosa, amb pins i avets a les elevacions més altes, amb una superfície aproximada del 83% de boscos.

## Vegeu també

* Llista dels parcs nacionals d'Eslovàquia
# Mastaba del faraó

La mastaba del faraó (Mastabat al-Faraún) és una mastaba o mitja piràmide a Saqqara sud, que és el nom donat al temple funerari del faraó Shepseskaf. De vegades, s'esmenta simplement com a piràmide de Saqqara sud o mastaba de Shepseskaf.
Té més aviat forma de mastaba que de piràmide i fou construïda a Saqqara sud, en lloc de Guiza com els seus antecessors. Els egipcis la coneixen com la mastaba del Faraó i els occidentals com a mastaba o piràmide de Saqqara sud. El seu aspecte actual sembla el d'una piràmide tallada completament a un terç de la seva alçada.
La zona de Saqqara sud fou excavada per Gustave Jeuier el 1924 i 1925, i es va pensar que fos la tomba del faraó Unas. Tot i així, en una estela trobada allí ja hi havia part del nom del faraó Shepseskaf, en una altra estela de l'Imperi mitjà constava que en aquell lloc es feia culte a Shepseskaf, i se sabia que el nom d'una tomba així era "Shepseskaf ha estat purificat" per una troballa en què estava gravada la paraula i dibuixada la mastaba.
La mastaba estava orientada nord-sud. És petita i se'n distingeixen dues fases de construcció, la primera de pedra amb tres entrades, l'una a l'est, una altra al sud-oest i la tercera al mig de la façana sud. Un corredor porta a la meitat oriental del temple i al nord-oest té un altar; la part occidental formava un temple amb una sala d'ofrenes amb una falsa porta; no hi havia estàtues, però una part de l'estàtua del rei es va trobar al temple; al nord-oest, hi havia diverses cambres o magatzems. El conjunt de la mastaba mesura quasi 100 metres de llarg i 75 d'ample i està orientada nord-sud. La segona fase fou completada amb pedra més fina.
A la paret nord, uns dos metres per sota del nivell del terra, l'entrada s'assembla a la d'una piràmide; per mitjà d'un vestíbul, comença amb un corredor que baixa en angle de 23 graus durant més de 20 metres i arriba a una cambra; després, el corredor es fa horitzontal i acaba en una altra cambra connectada amb cinc o sis nínxols o magatzems; un pas en baixada porta a la cambra de l'oest i permet l'accés a la cambra d'enterrament feta de granit rosa. No s'han trobat tombes per a familiars o oficials del faraó.
# Spechbach-le-Haut

Spechbach-le-Haut (en alsacià Owerspachbi) és un municipi francès, situat a la regió del Gran Est, al departament de l'Alt Rin. L'any 2005 tenia 621 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 291 | 302 | 327 | 421 | 512 | 618 |

## Administració

Llista d'alcaldes :
| Període | Identitat | Partit |
| 2001- | Paul Stoffel | |
# Bloc Marull

El Bloc Marull és un edifici de Girona inclòs a l'Inventari del Patrimoni Arquitectònic de Catalunya.

## Descripció

És un edifici de planta rectangular allargat, de força façana, simètrica respecte el cos central on es troba la porta d'accés amb botigues flanquejant-la a nivell de planta baixa, i que ha deteriorat el conjunt. De planta baixa i dos pisos, amb teulat a dues aigües té un carener paral·lel a façana. La façana es clou amb una barana de balustrades. Totes les obertures són iguals: balconeres d'arc de punt rodó decorat. Les planta és més treballa que la resta del conjunt. El balcó de la planta és corregut i els del segon pis individuals; tots ells amb llosanes de pedra i el de la planta amb mènsules). La porta d'accés és d'arc rebaixat. La façana és arrebossada i molt treballada. Entre balcons hi ha una mena de pilastres sobresortides que descomponen la façana, i que es clouen amb mènsules i volats de motllures de la barana.

## Referències

* ↑ «Bloc Marull». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2016].

## Enllaços externs

* Bloc Marull, fitxa del catàleg de l'Ajuntament
# Martí Salvans i Puig

Martí Salvans i Puig (1898 - Vic, Osona, 26 de gener de 1983) fou un conegut pagès i ramader català.
L'any 1982 fou guardonat amb la Creu de Sant Jordi per la seva contribució a la conservació de la raça del guarà o ruc català. El 1976 s'atorgà a Martí Salvans, en tant que conegut agricultor i ramader de la comarca osonenca, el "Llorer" del Mercat del Ram de Vic, una distinció municipal. Casat amb Montserrat Ferrer i Vila, va morir el 1983, un any després de la concessió de la Creu de Sant Jordi.

## Referències

* 1 2 «Hoy será entregada la «Creu de Sant Jordi» a 43 personalidades». La Vanguardia (Hemeroteca), 15-06-1982, pàg. 23 [Consulta: 14 abril 2017].
* 1 2 «Crònica». Ausa, Vol.: 8, Núm.: 84, 1976, pàg. 121-127 [Consulta: 14 abril 2017].
* ↑ «Martí Salvans i Puig». Gran Enciclopèdia Catalana. Barcelona: Grup Enciclopèdia Catalana.
* ↑ «Salutació. El Llorer del Mercat del Ram». Programa del Mercat del Ram, 1963.
* ↑ «Necrológicas». La Vanguardia (Hemeroteca), 27-01-1983 [Consulta: 14 abril 2017].
# Billings (Oklahoma)

Billings és un poble dels Estats Units a l'estat d'Oklahoma. Segons el cens del 2000 tenia 436 habitants.

## Demografia

Segons el cens del 2000, Billings tenia 436 habitants, 176 habitatges, i 123 famílies. La densitat de població era de 267,2 habitants per km².
Dels 176 habitatges en un 28,4% hi vivien nens de menys de 18 anys, en un 50,6% hi vivien parelles casades, en un 13,1% dones solteres, i en un 30,1% no eren unitats familiars. En el 26,7% dels habitatges hi vivien persones soles l'11,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 2,99.
Per edats la població es repartia de la següent manera: un 28,9% tenia menys de 18 anys, un 6,2% entre 18 i 24, un 27,3% entre 25 i 44, un 24,1% de 45 a 60 i un 13,5% 65 anys o més.
L'edat mediana era de 35 anys. Per cada 100 dones de 18 o més anys hi havia 87,9 homes.
La renda mediana per habitatge era de 35.481 $ i la renda mediana per família de 40.375 $. Els homes tenien una renda mediana de 26.250 $ mentre que les dones 17.750 $. La renda per capita de la població era de 12.671 $. Entorn del 9,6% de les famílies i el 10,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Billings». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Billings». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Licini Rufí

Licini Rufí (en llatí Licinius Rufinus) va ser un jurista romà del temps d'Alexandre Sever, conegut per haver consultat al jurista Juli Paule.
Disset mencions de Rufí apareixen al Digest extretes dels probablement dotze llibres dels anomenats Regulae de Rufí. No es coneix exactament l'època en què va viure, però havia de ser anterior a la publicació del Codi de Teodosi.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 665-666.
# Sopela Women's Team

El Sopela Women's Team és un equip ciclista femení basc. Creat al 2009, té categoria UCI Women's Team. Prèviament, se'l coneixia per Lointek Team (codi UCI: LTK).

## Classificacions UCI

Aquesta taula mostra la plaça de l'equip a la classificació de la Unió Ciclista Internacional a final de temporada i també la millor ciclista en la classificació individual de cada temporada.
| Temporada | Classificació per equips | Millor ciclista en la classificació individual |
| 2009 | 26è | Anne-Marie Schmitt (252a) |
| 2010 | 24è | Ester Alves (227a) |
| 2011 | 25è | Ester Alves (221a) |
| 2012 | 30è | Anna Potokina (141a) |
| 2013 | 26è | Edith Guillén (111a) |
| 2014 | 22è | Aude Biannic (57a) |
| 2015 | 22è | Sheyla Gutiérrez (68a) |
| 2016 | 40è | Eider Merino (359a) |
| 2017 | 31è | Eider Merino (112a) |
Del 2009 al 2015 l'equip va participar en la Copa del món
| Temporada | Classificació per equips | Millor ciclista en la classificació individual |
| 2009 | - | Anne-Marie Schmitt (117a) |
| 2010 | - | - |
| 2011 | - | - |
| 2012 | - | - |
| 2013 | 25è | Alexia Muffat (100a) |
| 2014 | - | Fanny Riberot (61a) |
| 2015 | 31è | Fanny Riberot (24a) |
A partir del 2016, l'UCI Women's WorldTour va substituir la copa del món
| Temporada | Classificació per equips | Millor ciclista en la classificació individual |
| 2016 | - | - |
| 2017 | 26è | Alba Teruel (93a) |

## Composició de l'equip

2012 :
2013 :
2014 :
2015 :
2016 :
2017 :

## Referències

* ↑ Rànquings a la pàgina de l'UCI

## Enllaços externs

* Web oficial Arxivat 2016-07-11 a Wayback Machine.
* Plantilles i resultats a cyclebase.nl
* Plantilles i resultats a procyclingstats.com
# Braquiblast

Un braquiblast en botànica és una petita branca o tija molt curta de creixement definit (limitat), especialment d'entrenusos molt curts i fulles, per tant, acostades, sovint formant una roseta, tal com les que porten els flocs de fulles aciculars dels cedres o dels pins.
La flor de les angiospermes, per exemple, és un braquiblast que porta les distintes peces típiques d'una flor: sèpals, pètals, estams i carpels.

## Referències

* ↑ Font Quer,, P. Diccionario de Botánica. Barcelona: Península, 1982. ISBN 84-8307-300-5.

## Bibliografia

* Gola, G., Negri, G. y Cappeletti, C. 1965. Tratado de Botánica. 2a edició. Editorial Labor S.A., Barcelona, 1110 p.
* Strassburger, E. 1994. Tratado de Botánica. 8va. edición. Omega, Barcelona, 1088 p.
* Font Quer, P., Diccionario de Botánica. 8a reimpressió, 1982, Barcelona: Editorial Labor, S. A., ISBN 84-335-5804-8